На основу члана 13. Закона о подстицајима у пољопривреди и руралном развоју ("Службени гласник РС" број 10/13, 142/14, 103/15 и 101/16), члана 32. став 1. тачка 4. а у вези са чланом 20. става 1. тачке 9. Закон о локалној самоуправи(,,Сл.гласник РС“, бр.129/2007, 83/2014-др.закон, 101/2016-др.закон) и на основу члана 41. став 1. тачка 5. а у вези са чланом 15. става1. тачке 10. Статута oпштине Димитровград („Сл. лист града Ниша“, бр. 28/14 – пречишћен текст, 72/15 и 156/16 и “Сл. лист општине Димитровград”, бр. 7/18), члана 7. Одлуке о формирању Буџетског фонда за развој пољопривредe и руралног подручја општине Димитровград ("Службени лист Града Ниша" број 103/13) и Програма подршке за спровођење пољопривредне политике и политике руралног развоја општине Димитровград у 2019. години („Службени лист општине Димитровград“, број \_\_\_/2019), Скупштина општине Димитровград дана \_\_.\_\_.2019. године донела је

**ПРАВИЛНИК**

ЗА ДОДЕЛУ ПОДСТИЦАЈНИХ СРЕДСТАВА ЗА РЕАЛИЗАЦИЈУ МЕРА РУРАЛНОГ РАЗВОЈА

НА ТЕРИТОРИЈИ ОПШТИНЕ ДИМИТРОВГРАД У 2019. ГОДИНИ

**ОПШТЕ ОДРЕДБЕ**

**Члан1.**

Правилником о додели подстицајних средстава за реализацију мера руралног развоја на територији општине Димитровград у 2019 (у даљем тексту: Правилник),прописујесенаменасредстава, поступакдодељивањасредства, критеријумизадоделусредстава и другапитањазначајна за конкурс из Програмаподршкезаспровођењепољопривреднеполитике и политике руралног развоја за Општину Димитровград у 2019години (у даљем тексту: Програм).

Програмподршкезаспровођењепољопривреднеполитике и политике руралног развоја за Општину Димитровград у 2019.усвојилаје СО Димитровград.

**ВИСИНА И НАЧИН ДОДЕЛЕ ПОДСТИЦАЈНИХ СРЕДСТАВА**

**Члан2.**

ЗареализацијуМера руралног развоја предвиђено јеукупно ‒ 6.710.000,00 динара.

Мере руралног развоја које су предвиђене Програмомподршкезаспровођењепољопривреднеполитике и политике руралног развоја за Општину Димитровград у 2019.години су:

* Мера 101: Инвестиције у физичку имовину пољопривредних газдинстава, у износу од 4.200.000,00 динара.
* Мера 102: Успостављање и јачање удружења у области пољопривреде, у износу од 750.000,00 динара.
* Мера 104.3: Осигурање усева плодова, вишегодишњих засада, расадника и животиња, у износу од 350.000,00 динара.
* Мера 201.1: Одрживо коришћење пољопривредног земљишта, у износу од 210.000,00 динара.
* Мера 301 Инвестиције за унапређење и развој руралне инфраструктуре, у износу од 500.000,00 динара.
* Мера 304.2 Подршка за заштиту географског порекла производа, у износу од 300.000,00 динара.
* Мера „Прерада млека и маркетинг“ инвестиција 304.5.1.1 Набавка опреме за узорковање, пријем, прераду, пуњење и паковање млека и производа од млека; инвестиција 304.5.1.2 Набавка опреме за чишћење, прање и дезинфекцију (стерелизацију) објеката, опреме, алата, уређаја и машине, укључујући и опрему за гардеробе и санитарне просторије.и инвестиција 304.5.1.3 Набавка лабораторијске опреме (без стакленог прибора) за интерну употребу, као део прерађивачког погона, у износу 400.000,00 динара.

Средства за реализацију мера 101, 102 и 104.3и инвестиција304.5.1.1, 304.5.1.2 и 304.5.1.3 додељиваће се путем конкурса који се објављује у „Службеном листу Општине Димитровград”, на огласној табли Општине Димитровград, путем електронских медија, као и на интернет страници Општине Димитровград (у даљем тексту: Конкурс).

Средства за реализацију мере 201.1. Одрживо коришћење пољопривредног земљишта реализоваће се на основу Правилникаоподстицајуконтроле плодности земљишта.

Средства за мере 301 Инвестиције за унапређење и развој руралне инфраструктуре и мере 304.2 Подршка за заштиту географског порекла производа додељиваће се од стране Општинског већа општине Димитровград, а на основу поднешених захтева.

Конкурси за реализацију мера и инвестиција отворени су у скаду са Програмом подршке за спровођење пољопривредне политике и политике руралног развоја општине Димитровград у 2019. години.

Средства за подршку инвестиција додељују се бесповратно.

Висина подстицаја одређује се на основу Програма подршке за спровођење пољопривредне политике и политике руралног развоја општине Димитровград у 2019. години.

Минимални износ повраћаја средстава је 10.000,00 РСД, максимални износ повраћаја средстава је 500.000,00 РСД. Максимална висина повраћаја по приплодном грлу определиће се Конкурсом у складу са тренутном ценом на тржишту.

Потенцијални корисник подстицајних средстава има право да поднесе више захтева у оквиру средстава планираних за подстицајне мере руралног развоја.

Потенцијаном кориснику је ограничена максимална висина подстицаја по газдинству на 500.000,00 динара на основу планираних инвестиција у оквиру Мере руралног развоја за 2019 годину.

За доделу свих субвенција висина подстицаја се израчунава на основу набавне цене умањене за износ средстава на име ПДВ-а.

**НАМЕНА ЗА КОЈЕ СЕ НЕ МОГУ КОРИСТИТИ ПОДСТИЦАЈНА СРЕДСТВА**

**Члан 3.**

Средства која се додељују не могу се користити за:

* инвестиције реализоване пре 01.01.2019. године и опрему купљену пре тог датума;
* порезe, укључујући и порез на додату вредност;
* царинске, увозне и остале врсте административних такси, као и за накнаде за потребнесагласности од државних институција и јавних предузећа;
* трошковe банкарске провизије, трошковe јемства и сличне накнаде;
* куповину половне опреме и материјала;
* сопствени рад и материјал подносиоца захтева;
* трошкове превоза, монтаже и друге оперативне трошкове;
* доприносе у натури (сопствени рад и материјал);
* набавке предметне инвестиције, лизинга, цесије, компензације, асигнације или за друге начине који представљају гашење обавезе путем пребијања дугова;
* промет између повезаних лица.

**ПРАВО НА УЧЕШЋЕ НА КОНКУРСУ**

**Члан 4.**

Право на подстицаје за мере 101, 104.3 и 201.1и инвестиција304.5.1.1, 304.5.1.2 и 304.5.1.3 остварују лица која су уписана у Регистар пољопривредних газдинстава и налазе се у активном статусу, и то :

1. физичко лице:

* носилац регистрованог комерцијалног породичног пољопривредног газдинстава,
* предузетник носилац регистрованог комерцијалног породичног пољопривредног газдинстава.

1. правно лице:

* привредно друштво – које има регистрованог комерцијално пољопривредно газдинстава,
* земљорадничка задруга – која има регистровано комерцијално пољопривредно газдинстава.

Привредно друштво може остварити право на подстицаје ако је разврстано у микро и малo правно лице, у складу са законом којим се уређује рачуноводство.

Право на подстицаје за меру 102 остварују удружења грађана у области пољопривреде и руралног развоја.

Право на подстицаје за меру 301 имају месне заједнице, савети месних заједница, док за меру 304.2 имају произвођачи и прерађивачи или њихова удружења односно задруге за чије се производе ради на заштити географског порекла.

**УСЛОВИ ЗА УЧЕШЋЕ НА КОНКУРСУ**

**Члан 5.**

**ЗА ФИЗИЧКА ЛИЦА И ПРАВНА ЛИЦА:**

1. Регистровано пољопривредно газдинство мора да буде уписано у Регистар пољопривреднихгаздинства и да се налази у активном статусу;
2. Подносилац пријаве мора имати пребивалиште на територији Општине Димитровград, односно подносиоци пријаве ‒ правна лица морају имати седиште натериторији Општине Димитровград, с тим што и местореализације инвестиције мора бити на територији Општине Димитровград. Корисник мора да је пријављен на територији Општине Димитровград минимумшест (6) месеци;
3. Подносилац пријаве мора бити власник животиње или је власник животињечлан његовог породичног пољопривредног газдинства;
4. Подносилац пријаве мора имати објекат за смештај животиња;
5. Подносилац пријаве нема неизмирене доспеле пореске обавезе према Општини Димитровград, као и друге неизмирене обавезе према Општини Димитровград и јавним предузећима чији је оснивач Општина Димитровград;
6. Подносилац пријаве за инвестицију за коју подноси пријаву не сме користити подстицаје по некомдругом основу (субвенције, подстицаји) за исту намену, односно иста инвестиција не сме битипредмет другог поступка за коришћење подстицаја, осим подстицаја у складу с посебним прописомкојим се уређује кредитна подршка регистрованим пољопривредним газдинствима;
7. Подносилац пријаве не сме имати неиспуњених уговорних обавеза према буџетском Фонду за развој пољопривреде и руралног подручја општине Димитровград и према другим фондовима Општине Димитровград, на основу раније потписанихуговора;
8. Подносилац пријаве и добављач опреме не могу да представљају повезана лица ‒ у смислу чланa 62. Закона о привредним друштвима („Службени гласник”, бр. 36/11 и 99/11 и 83/14 и 5/15);
9. Плаћање мора да се врши на текући рачун добављача или готовински, а плаћања путемкомпензације и цесије неће бити призната.

**ДОДАТНИ УСЛОВИ ЗА ПРЕДУЗЕТНИКЕ:**

1. Предузетник мора бити регистрован у Агенцији за привредне регистре;

**ДОДАТНИ УСЛОВИ ЗА ПРАВНА ЛИЦА:**

1. Правно лице мора бити регистровано у Агенцији за привредне регистре;
2. Не сме бити покренут поступак стечаја и/или ликвидације;
3. Мора бити разврстано у микро и мало правно лице, у складу са законом којим се уређује рачуноводство;
4. Задруге морају имати обављену задружну ревизију.

**ЗА УДРУЖЕЊА ГРАЂАНА У ОБЛАСТИ ПОЉОПРИВРЕДЕ**

1. Подносилац пријаве је регистровано удружење грађана са територије општине Димитровград. Корисник и место реализације инвестиције морају бити са територије Општине Димитровград.
2. Подносилац пријаве нема неизмирене доспеле пореске обавезе према Општини Димитровград, као и друге неизмирене обавезе према Општини Димитровград и јавним предузећима чији је оснивач Општина Димитровград.
3. Подносилац да је уписан у регистар привредних субјеката и налази се у активном статусу, те да није покренут поступак стечаја и ликвидације, односно, да није било више од 30 дана у блокади у периоду од годину дана пре подношења пријаве на конкурс (предузетници и правна лица);
4. У случају подношења захтева за финансирање инвестиције корисник мора да испуни доспеле обавезе по раније одобреним инвестицијама финансираним из средстава буџетског Фонда за развој пољопривредe и руралног подручја општине Димитровград и према другим фондовима Општине Димитровград.
5. Корисник за инвестицију за коју подноси захтев, не сме користи подстицаје по неком другом основу (субвенције, подстицаји, донације) за исту намену, односно да иста инвестиција није предмет другог поступка за коришћење подстицаја, осим подстицаја у складу са посебним прописом којим се уређује кредитна подршка регистрованим пољопривредним газдинствима.
6. У случају када корисник није власник катастарских парцела и објекта који су предмет инвестиције за коју се подноси захтев, неопходно је да на њима има право закупа, односно коришћења на основу уговора закљученог са закуподавцем физичким лицем или министарством надлежним за послове пољопривреде на период закупа, односно коришћења од најмање десет година почев од календарске године за коју се подноси захтев за коришћење подстицаја.
7. Наменски користи и не отуђи нити да другом лицу на коришћење инвестицију која је предмет захтева у периоду од пет година од дана набавке приплодних грла, опреме, машина и механизације, односно изградње објекта.

**СПЕЦИФИЧНИ УСЛОВИ ЗА УЧЕШЋЕ НА КОНКУРСУ**

**Члан 6.**

Специфични услови за реализацију мере 101 Инвестиције у физичку имовину пољопривредних газдинстава, разврстани су у оквиру Сектора:

* Сектор млеко;
* Сектор месо;
* Сектор воће, грожђе, поврће (укључујући печурке и цвеће) и
* Сектор пчеларство.

**СЕКТОР МЛЕКО**

* Прихватљиви корисници су пољопривредна газдинства која поседују у свом власништву, односно у власништву члана РПГ 1–19 млечних крава;
* У случају набавке нових машина и опреме за наводњавање прихватљиви корисници су пољопривредна газдинства која поседују у свом власништву, односно у власништву члана РПГ максимално 100 млечних крава;
* У случају када се ради о набавци квалитетних приплодних грла, прихватљиви корисници су пољопривредна газдинства која на крају инвестиције поседују у свом власништву, односно у власништву члана РПГ: 3–100 квалитетних приплодних грла говеда млечних раса, односно 10–300 квалитетних приплодних грла оваца/коза;
* Поседује адекватан објекат за држање квалитетних приплодних грла и минимум 1 ha обрадивог пољопривредног земљишта по условном грлу – за целокупно стадо на газдинству. Подстицаји се додељују за набавку максимум 3 јунице или 20 јагњади/двиски или 20 јаради/козица.

**СЕКТОР МЕСО**

* Прихватљиви корисници су они корисници који у Регистру објеката (у складу са Правилником о регистрацији, односно одобравању објеката за узгој, држање и промет животиња - Службени гласник РС, 36-2017) имају регистроване објекте са капацитетима за тов/узгој: мање од 20 јунади и/или мање од 150 грла приплодних оваца/коза и/или мање од 30 приплодних крмача и/или мање од 100 товљеника свиња у турнусу и/или од 1.000-3.999 бројлера у турнусу.
* У случају када се ради о набавци квалитетних приплодних животиња, прихватљиви корисници су пољопривредна газдинства која на крају инвестиције поседују у свом власништву, односно у власништву члана РПГ: 3-100 квалитетних приплодних грла говеда товних рас, односно 10-300 квалитетних приплодних грла оваца/коза, или 5-100 грла квалитетних приплодних крмача;
* Поседује адекватан објекат за држање квалитетних приплодних грла и минимум 1 ha обрадивог пољопривредног земљишта по условном грлу – за целокупно стадо на газдинству. Подстицаји се додељују за набавку максимум 3 јунице или 20 јагњади/двиски или 20 јаради/козица.

**СЕКТОР ВОЋЕ, ГРОЖЂЕ, ПОВРЋЕ (укључујући печурке и цвеће)**

* Прихватљиви корисници су пољопривредна газдинства која у свом власништву, односно у власништву члана РПГ имају: мање од 2 ха јагодичастог воћа и хмеља; односно мање од 5 hа другог воћа, односно 0,1- 50 hа цвећа, односно 0,2-100 hа винове лозе.
* У случају подизања нових или обнављања постојећих (крчење и подизање) производних (са наслоном) и матичних засада воћака и винове лозе прихватљиви корисници су пољопривредна газдинства која на крају инвестиције имају у свом власништву, односно у власништву члана РПГ: 0,1-50 hа јагодастих врста воћака и хмеља, 0,3-100 hа другог воћа, 0,2-100 hа винове лозе.
* У случају подизања нових или обнављања постојећих (крчење и подизање) производних (са наслоном) и матичних засада воћака и винове лозеда поседује у власништву површине намењене за заснивање нових засада и успостављање пластеничке производње и да је исто пријављено приликом регистрације пољопривредног газдинстaва, да није под било каквим теретом (хипотека, плодоуживање и друго), односно да су у моменту подношења пријаве окончани сви поступци доказивања власништва и да нема забележбе у листу непокретности да је предметно земљиште под теретом.
* Прихватљиви корисници су пољопривредна газдинства која на крају инвестиције имају у свом власништву, односно у власништву члана РПГмање од 0,5 hа пластеника или мање од 3 hа производње поврћа на отвореном простору. При набавци фолије за пластеничку производњу подстицај се додељује само за набавку биолошки разградиве фолије.

**СЕКТОР ПЧЕЛАРСТВО**

* У сектору пчеларства прихватљиви корисници треба даимају 5 – 500 кошница.

**Члан7.**

Специфични услови за реализацијумере102: Успостављање и јачање удружења у области пољопривреде је удружење грађана које је регистровано за спровођење следећих делатности: пољопривредна производња, диверзификација руралне економије и развоја лова и риболова.

**Члан 8.**

Специфични услови за реализацију инвестиције 304.5.1.1 Набавка опреме за узорковање, пријем, прераду, пуњење и паковање млека и производа од млека, 304.5.1.2 Набавка опреме за чишћење, прање и дезинфекцију (стерилизацију) објеката, опреме, алата, уређаја и машина, укључујући и опрему за гардеробе и санитарне просторије и 304.5.1.3 Набавка лабораторијске опреме (без стакленог прибора) за интерну употребу, као део прерађивачког погона, специфични критеријуми за кориснике су:

* подносилац пријаве бави се производњом млека;
* поседује минимум пет (5) крава или тридесет (30) оваца или двадесет (20) коза.

**ПОТРЕБНА ДОКУМЕНТАЦИЈА**

**Члан 9.**

Документација која се подноси на Конкурс за реализацију мера 101 и 104.3и инвестиција304.5.1.1, 304.5.1.2 и 304.5.1.3:

ЗА ФИЗИЧКА ЛИЦА И ПРАВНА ЛИЦА:

1. Читко попуњен образац пријаве са обавезним потписом, док је за правна лица обавезан печатподносиоца(са изјавом о прибављању докумената о којој се води службена евиденција);
2. Фотокопија личне карте или очитана чипована лична карта носиоца регистрованог пољопривредноггаздинства или овлашћеног лица у правном лицу
3. Доставити из Регистра пољопривредних газдинстава следећа документа:

* Потврда о статусу у регистру пољопривредних газдинстава;
* Извод из РПГ–подаци о пољопривредном газдинству;
* Извод из регистра РПГ – структура биљне производње;
* Извод из регистра РПГ – животиње.

1. Доказ о измиреним доспелим пореским обавезама за подносиоца пријаве, као и доказ о измиреним обавезама према јавним предузећима чији је оснивач Општина Димитровград;
2. Образац М–А – Потврда о поднетој пријави, промени и одјави на обавезно социјално осигурање;
3. Потврда о броју грла за одговарајућу категорију животиња, издата од стране надлежне ветеринарскеслужбе;
4. Решење да је објекат уписан у Регистар објеката за узгој, држање и промет животиња;
5. Оверена фотокопија уговора о закупу објекта, уколико није власник објекта ‒ који обухвата периодод минимално пет (5) година од момента подношења захтева за коришћење бесповратних средстава;
6. Оригинал рачун за набавку предметне инвестиције. Спецификација опреме треба да садржи основне карактеристике машина и опреме (подаци исказани у обрасцу пријаве морају бити исти као у рачуну) – приликом конкурисања за машине и опрему које су већ набављене од стране подносиоца;
7. Оригинал предрачунса спецификацијом опреме. Спецификација опреме мора да садржи основне карактеристике опреме (подаци исказани у обрасцу пријаве морају бити исти као и у предрачуну) а коначан оригинал рачун мора бити идентичан предрачуну по износу, спецификацији и добављачу опреме– приликом конкурисања за машине и опрему које нису набављене од стране подносиоца;
8. Отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;
9. Оверен уговор/предуговор о набавци квалитетних приплодних грла у говедарству, овчарству, козарству и свињарству – приликом набавке квалитетних приплодних грла;
10. Оверен уговор/предуговор о набавци пчелињих друштва или ројева – приликом набавке пчелињих друштва или ројева;
11. Оверене фотокопије педигреа или матичног листа, пасоша и здравственог уверења за свако набављено грло – приликом набавке квалитетних приплодних грла;
12. Оверене фотокопије декларација о квалитету садног материјала пољопривредног биља и уверења о здравственом стању, као и оригиналетикета за саднице – приликом подизања нових или обнављања постојећих вишегодишњих засада воћака, хмеља и винове лозе;
13. Изјава подносиоца захтева под кривичном и материјалном одговорношћу да је засад подигнут или обновљен у пролеће 2018 године – приликом подизања нових или обнављања постојећих вишегодишњих засада воћака, хмеља и винове лозе, у случају да је инвестиција реализована пре расписивања конкурса;
14. Доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је извршено готовинско или плаћање картицомдоставити фискални исечак и готовински рачун. Плаћања која обављају правна лица или приликом куповине на основу уговора (од стране физичког лица) обавезно је доставити доказ о извршеном плаћању предметне инвестиције и то потврду о преносу средстава и извод оверен од стране банке;
15. Фотокопија уговора о кредиту, уколико је предметна инвестиција набављена путем кредита;
16. Фотокопија гарантног листа за опрему за коју је то предвиђено важећим прописима;
17. Јединствену царинск~~а~~у исправу за опрему из увоза (уколико је подносилац пријаве директни увозник) - не старија од 01.01. 2018. године;
18. Изјава да добављач и наручилац опреме не представљају повезана лица у складу с чл. 62. Закона о привредним друштвима (изјава у оквиру обрасца пријаве).
19. Изјава добављача и/или извођача радова да је опрема испоручена и да су радови изведени након 01.01.2018. године.

ДОДАТНА ОБАВЕЗНА ДОКУМЕНТАЦИЈА ЗА ПРЕДУЗЕТНИКЕ:

1. Извод из Агенције за привредне регистре, с пореским идентификационим бројем.

ДОДАТНА ОБАВЕЗНА ДОКУМЕНТАЦИЈА ЗА ПРАВНА ЛИЦА:

1. Извод из Агенције за привредне регистре, с пореским идентификационим бројем;
2. Потврда Агенције за привредне регистре о томе да над правним лицем није покренут поступакстечаја и/или ликвидације;
3. За задруге потврду овлашћеног Ревизијског савеза да задруга послује у складу са Законом озадругама, при чему се потврда издаје на основу коначног извештаја о обављеној задружној ревизији, не старијем од две године, у складу са Законом о задругама, при чему се потврда издаје на основу коначног извештаја о обављеној задружног ревизији, не старијем од две године, у складу са Законом;
4. Потврда Агенције за привредне регистре о томе да је правно лице разврстано у микро или мало правно лице, у складу са Законом о рачуноводству („Службени гласник РС“, број 62/2013).

Документација која се подноси на Конкурс за реализацију мера 104.3 Осигурање усева плодова, вишегодишњих засада, расадника и животиња:

1. Полиса осигурање издата од стране друштва за осигурање;
2. Потврда о извршеном плаћању укупне премије осигурања.

Подносилац пријаве треба да се изјасни на обрасцу који је саставни део пријаве о томе да ли ће документацију наведену под тачкама 3,4, 23, 24, 25, 26 и 27 прибавити сам или ће Општина Димитровград по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

**Члан 10.**

Документација која се подноси на Конкурс за реализацију мера 102 Успостављање и јачање удружења у области пољопривреде:

ЗА УДРУЖЕЊА ГРАЂАНА У ОБЛАСТИ ПОЉОПРИВРЕДЕ

1. Читко попуњен образац пријаве са обавезним потписом (са изјавом о прибављању докумената о којој се води службена евиденција);
2. Доказ о измиреним доспелим пореским обавезама за подносиоца пријаве, као и доказ о измиреним обавезама према јавним предузећима чији је оснивач Општина Димитровград;
3. Извод из Агенције за привредне регистре, с пореским идентификационим бројем;
4. Потврда Агенције за привредне регистре о томе да над правним лицем није покренут поступак стечаја и/или ликвидације.

Подносилац пријаве треба да се изјасни на обрасцу који је саставни део пријаве о томе да ли ће документацију наведену под тачкама 2,3 и 4 прибавити сам или ће Општина Димитровград по службеној дужности од надлежних органа прибављати податке о чињеницама о којима се води службена евиденција у складу са законом који уређује општи управни поступак.

**Члан 11.**

Уколико се опрема набавља из иностранства, подносилац пријаве обавезан је да достави документа преведена на српски језик, од стране овлашћеног судског тумача. Уколико је рачун/предрачун исказан у страној валути, неопходно је у обрасцу пријаве унети вредност опреме у динарској противвредности, обрачунатој по средњем курсу НБС, на дан издавања рачуна/предрачуна.

Комисија задржава право да поред наведених затражи и друга документа.

**Члан 12.**

Пријаве на Конкурс са прописаном документацијом достављају се путем поште на адресу: Општина Димитровгра, ул. Балканска бр.2. 18320 Димитровгра, са назнаком или непосредно на писарници Општинске управе Општине Димитровград у затвореној коверти са пуном адресом пошиљаоца на полеђини коверте.

**ПОСТУПАЊЕ СА НЕПОТПУНИМ ПРИЈАВАМА**

**Члан 12.**

За подносиоце непотпуних пријава, Општина Димитровград по службеној дужности од надлежних органа прибавља податке о чињеницама о којима се води службена евиденција у складу са законом који уређује општи управни поступак, а за осталу документацију ће бити позвани да допуне у року од пет (5) дана од дана пријема позива.

Уколико подносиоци непотпуних пријава у року из претходног става не допуне документацију, пријава ће бити одбијена као непотпуна.

Пријаве које су допуњене биће разматране тек након достављања документације која је тражена позивом из става 1. овог члана.

Комисија неће разматрати пријаве које су:

* поднела лица која немају право да учествују на Конкурсу;
* поднете након истека рока који је прописан Конкурсом
* поднете за инвестиције које нису предмет Конкурса.

**ОДЛУЧИВАЊЕ О ДОДЕЛИ СРЕДСТАВА**

**Члан 13.**

Председник општине решењем образује Комисију за реализацију програма подстицаја пољопривредне политике и политике руралног развоја Општине Димитровград за 2019 годину (у даљем тексту – Комисија). Административно – техничке послове Комисије обавља организациона јединица надлежна за послове пољопривреде и руралног развоја ОУ Димитровград.

Комисија има право да заседа, када процени да су се стекли услови за доношење записника са предлогом одлуке о додели средстава у ком ће навести укупан број поднетих пријава са приказом тражених средстава, прихватљиве пријаве са приказом бодова и износа, неприхватљиве пријаве разврстане по разлозима неприхватљивости.

Комисија задржава право да од подносиоца пријаве затражи додатне информације у вези с поднетом документацијом, које су неопходне за одлучивање.

Комисија утврђује листу подносилаца пријава који испуњавају услове на основу достављене документације, у складу с Конкурсом и Правилником. У складу с критеријумима, који су дефинисани Програмом и Правилником, формира се бодовна листа на основу које се додељују бесповратна средства.

Предлогом одлуке о додели средстава утврђени су појединачни износи средстава по подносиоцу пријаве коме су одобрена средства и начин бодовања, а подносиоцима пријава којима средства нису одобрена наводе се разлози одбијања/одбацивања.

Одлуку о додели средстава доноси Општинско веће општине Димитровград на основу образложене Листе вредновања и рангирања коју је сачинила Комисија.

Одлука о додели средстава објављују се на огласној табли, званичној интеренет страници Општине Димитровград (www.dimitrovgrad.rs).

Након донете одлуке којом се одобравају подстицајна средства, подносилац пријаве се позива да потпише уговор са председником Општине Димитровград, којим ће бити регулисана међусобна права, обавезе и одговорности, рокови реализације, динамика преноса средстава, обавезе наменског трошења средстава и извештавања, као и достављања средстава обезбеђења од стране корисника средстава за случај ненаменског трошења средстава или неизвршавања обавеза у року, затим поступак у случају раскида сарадње и друга питања од значаја за реализацију тог уговора.

Средства се додељују бесповратно, по редоследу пристиглих пријава до утрошка опредељених средстава.

Бесповратна средства ће се исплаћивати у складу с приливом средстава у буџет Општине Димитровград.

Резултати Конкурса биће објављени на огласној табли Општине Димитровград на огласној табли Општине Димитровград и на званичном сајту Општине Димитровград([www.dimitrovgrad.rs](http://www.dimitrovgrad.rs/)).

**КРИТЕРИЈУМИ ЗА ДОДЕЛУ СРЕДСТАВА**

**Члан 14.**

Kритеријуми за доделу средстава за реализацију мере 101 и инвестиција304.5.1.1, 304.5.1.2 и 304.5.1.3:

|  |  |  |  |
| --- | --- | --- | --- |
| **Редни број** | **Тип критеријума за избор** | **Да/Не** | **Бодови** |
| **Укупан број бодова** | | | **150** |
| **1.** | Старост подносилац захтева носилац пољопривредног газдинства | до 40 год.  од 41 до 55 год.  ≥ 56 год. | 20  15  10 |
| **2.** | Подносилац захтева је жена | да / не | 10 |
| **3.** | Број чланова комерцијалног регистрованог пољопривредног газдинства (укључујући и носиоца РПГ). | до 2 члана  3 – 4 члана  од 5 члана | 5  10  15 |
| **4.** | Подносилац захтева бави се пољопривредном производњом – у својству делатности | искључиво  додатно о пензионер | 30  10 |
| **5.** | Подносилац захтева има одговарајуће стручно знање | искуство у производњи од најмање 3 год. – уписан у РПГ | 5 |
| средња школа – пољопривредног или ветеринарског профила | 10 |
| факултет - пољопривредног или ветеринарског профила | 20 |
| **6.** | Подносилац захтева је задруга или члан задруге | да / не | 15 |
| **7.** | Подносилац захтева је сертификован за органску производњу и/или производи сировину или готов производ са географским пореклом и/или производи сировину или готов производ за производњу традиционалног производа | да / не | 10 |
| **8.** | Досадашње коришћење бесповратних средстава Фонда за развој пољопривреде Општине Димитровград од стране подносиоца захтева | први пут  други пут  три и више пута | 10  5  0 |
| **9.** | Оцена одрживости инвестиције за коју се тражи додела подстицаја | ниска  средња  висока | 0  5  10 |
| **10.** | Пољопривредно газдинство се налази на подручју Забрђа, Висока, Бурела и Дерекула (место реализације инвестиције) | да / не | 10 |
| **Пријаве на Конкурс које остваре број бодова мањи од 30% од укупног броја бодова - не улазе у даље разматрање Комисије.** | | | |

**Члан 15.**

Kритеријуми за доделу средстава за реализацију мере 102:

|  |  |  |
| --- | --- | --- |
| **I УПРАВЉАЧКИ КАПАЦИТЕТИ** | | **40** |
| Искуства у организацији и имплементацији пројеката | Организација је у протеклом периоду реализовала 3 или више пројеката | 10 |
| Организација је у протеклом периоду реализовала бар 2 пројекта | 7 |
| Организација је у протеклом периоду реализовала најмање 1 пројекат | 5 |
| Организација нема реализованих пројеката | 0 |
| Капацитети за руковођење пројектима | Координатор има искуства у реализацији 3 или више пројеката | 10 |
| Координатор има искуства у реализацији 2 пројеката | 7 |
| Координатор има искуства у реализацији најмање 1 пројекта | 5 |
| Координатор нема искуства у реализацији пројеката | 0 |
| Повезаност програма са стратешким документима општине | Јасно описана повезаност са циљевима стратешких докумената Општине Димитровград | 10 |
| Делимично описана повезаност са циљевима стратешких докумената Општине Димитровград | 7 |
| Слаба повезаност са циљевима стратешких докумената Општине Димитровград | 5 |
| Јасна дефинисана и стратешки изабрана циљна група | Јасна дефинисана и квантификована циљна група | 10 |
| Делимично дефинисана и квантификована циљна група | 5 |
| Недефинисана циљна група | 0 |
| **II МЕТОДОЛОГИЈА** | | **20** |
| Повезаност циљеви – активности – резултати (индикатори) | Потпуна повезаност између циљева, активности и резултата | 10 |
| Делимично дефинисана повезаност циљева, активности и резултата | 7 |
| Слабо дефинисана повезаност циљева, активности и резултата | 5 |
| Дефинисаност активности | Активности су добро дефинисане, реалне и оправдане | 10 |
| Активности су делимично дефинисане, реалне и оправдане | 7 |
| Активности су слабо дефинисане, реалне и оправдане | 5 |
| **III БУЏЕТ** | | **40** |
| Неопходност и реалност пројектних трошкова за реализацију пројекта | Планирани трошкови у потпуности одговарају планираним активностима | 25 |
| Планирани трошкови делимично одговарају планираним активностима | 15 |
| Планирани трошкови слабо одговарају планираним активностима | 10 |
| Сопствено учешће у финансирању предлога пројекта | Обезбеђено сопствено учешће изнад 30% | 15 |
| Обезбеђено сопствено учешће до 30% | 10 |
| Није обезбеђено сопствено учешће | 0 |
| **УКУПНО** | | **100** |

**ПОСТУПАЊЕ С ПРИЈАВАМА КОЈЕ СУ ОДБИЈЕНЕ/ОДБАЧЕНЕ**

**ИЛИ НИСУ У ПОТПУНОСТИ ПРИХВАЋЕНЕ**

**Члан 15.**

На основу одлуке Комисија сачињава, председник Општине Димитровград доноси, решење са образложењем и поуком о правном средству за подносиоце пријава којима су пријаве одбијене/одбачене или нису у потпуности прихваћене на основу одлуке.

**ПРАВО ПРИГОВОРА**

**Члан 16.**

Поред наведених лица из члана 11. Правилника , право приговора има и сваки незадовољни подносилац пријаве, којем су одобрена средства на основу одлуке о додели средстава која је објављена на званичној интернет страни Општине Димитровград.

Приговор се улаже Комисији у року од три(3) дана од достављања појединачног решења, односно најкасније у року од 7 дана од дана објављивања на веб страни Општине Димитровград.

Председник Општине Димитровград одлучује о приговору у року од седам(7) дана од пријема приговора.

Председник општине може да одбаци приговор као неблаговремен, недозвољен, поднет од стране неовлашћеног лица, да га усвоји у потуности или делимично или да одбије приговор као неснован.

О приговору се одлучује решењем.

**УГОВОР О ДОДЕЛИ СРЕДСТАВА**

**Члан 17.**

Након истека рока за приговор односно доношења решења на поднешене приговоре на одлуку о додели средстава, председник општине закључује уговор о додели средстава са корисником, којим се регулишу права и обавезе уговорних страна.

Рок за реализацију инвестиције на основу предрачуна јесте 30 дана од дана потписивања уговора. Рок за реализацију инвестиције приликом изградње објеката дефинише се Уговорм а најкасније до краја календарске године.

**ИСПЛАТА ПОДСТИЦАЈНИХ СРЕДСТАВА**

**Члан 18.**

Исплата подстицајних средства подносиоцу захтева који је приликом конкурисања поднео предрачуном или предуговором исплаћује се 50% авансно након потписивање уговора и 50% након реализације инвестиције и достављањаОпштини Димитровград следећу документацију:

1. Оригинал рачун за набавку предметне инвестиције. Спецификација опреме треба да садржи основне карактеристике машина и опреме (подаци исказани у обрасцу пријаве морају бити исти као у рачуну);
2. Отпремницу за набавку предметне инвестиције за коју је, у складу са посебним прописима, утврђена обавеза издавања отпремнице;
3. Оверен уговор о набавци квалитетних приплодних грла у говедарству, овчарству, козарству и свињарству – приликом набавке квалитетних приплодних грла;
4. Оверен уговор о набавци пчелињих друштва или ројева – приликом набавке пчелињих друштва или ројева;
5. Доказ о извршеном плаћању предметне инвестиције и то потврду о преносу средстава и извод оверен од стране банке, а у случају када је извршено готовинско или плаћање картицом може доставити фискални исечак и готовински рачун. Плаћања која обављају правна лица или приликом куповине на основу уговора (од стране физичког лица) обавезно је доставити доказ о извршеном плаћању предметне инвестиције и то потврду о преносу средстава и извод оверен од стране банке.
6. Фотокопију уговора о кредиту, уколико је предметна инвестиција набављена путем кредита;
7. Фотокопију гарантног листа за опрему за коју је то предвиђено важећим прописима;
8. Јединствену царинск~~а~~у исправу (уколико је подносилац пријаве директни увозник) – не старија од 01.01. 2018. године.

**Члан 19.**

Исплата подстицајних средства за реализацију мере 104.3 Осигурање усева, плодова, вишегодишњих засада, расадника и животиња вршиће се на основу следеће документације:

1. Полиса осигурања издата од стране друштва за осигурање;
2. Потврда о извршеном плаћању укупне премије осигурања.

**Члан 20.**

Исплата подстицајних средства подносиоцу захтева који је приликом конкурисања поднео рачун или уговор и доказ да је плаћање извршено у целости исплаћује се након потписивање уговора са Општином Димитровград.

**Члан 21.**

Општина Димитровград путем организационе јединице надлежне за послове пољопривреде ируралног развојаутврђује чињенично стање на терену, достављањем извештаја и записника председнику Општине Димитровград.

Бесповратна средства ће се исплаћивати у складу с приливом средстава у буџет Општине Димитровград.

**ОБАВЕЗА КОРИСНИКА СРЕДСТАВА**

**Члан22.**

Корисник бесповратних средстава по конкурсу дужан је да:

1. покретну ствар, односно непокретност која је предмет инвестиције за коју је остварио подстицаје користи у складу с предвиђеном наменом;
2. покретну ствар, односно непокретност која је предмет инвестиције за коју је остварио подстицаје не отуђи нити даје другом лицу на употребу најмање пет година од дана исплате подстицаја;
3. сву документацију која се односи на инвестицију чува најмање пет година од дана исплате подстицаја.

Корисник средстава по Конкурсу за ког се утврди да није поступао у складу са одредбама конкурса и уговора, корисник који је онемогућио надлежни организациону јединицу за послове пољопривреде и руралног развоја ОУ Димитровград, да изврши контролу, односно онај који је достављао нетачне податке, дужан је да врати примљени износ средстава с припадајућом законском затезном каматом која се обрачунава од дана исплате средстава до дана враћања средстава.

**ПРАЋЕЊЕ ИЗВРШАВАЊЕ УГОВОРА**

**Члан 23.**

Административну контролу, односно испуњеност обавеза из уговора прати и контролише надлежна организациона јединица за послове пољопривреде и руралног развоја Општинске управе Општине Димитровград.

Провера стања на терену обавља се и у току пет (5) година након преноса средстава, а спроводи га организациона јединица за послове пољопривреде и руралног развоја Општинске управе Општине Димитровград.

**ЗАВРШНЕ ОДРЕДБЕ**

**Члан 24.**

Правилник ступа на снагу од наредног дана од дана објављивања у Службеном листу Општине Димитровград.

***О б р а з л о ж е њ е***

На основу члана 13. Закона о подстицајима у пољопривреди и руралном развоју ("Службени гласник РС" број 10/13, 142/14, 103/15 и 101/16), члана 32. став 1. тачка 4. а у вези са чланом 20. става 1. тачке 9. Закон о локалној самоуправи, (,,Сл.гласник РС“, бр.129/2007, 83/2014-др.закон, 101/2016-др.закон) и на основу члана 41. став 1. тачка 5. а у вези са чланом 15. става1. тачке 10. Статута општине Димитровград („Сл. лист града Ниша“, бр. 28/14 – пречишћен текст, 72/15 и 156/16 и “Сл. лист општине Димитровград”, бр. 7/18), члана 7. Одлуке о формирању Буџетског фонда за развој пољопривреду и руралног подручја општине Димитровград ("Службени лист Града Ниша" број 103/13) и Програма мера подршке за спровођење пољопривредне политике и политике руралног развоја Општине Димитровград у 2018. години.

Правилником о додели подстицајних средстава за реалзаију мере 101 Инвестиције у физичку имовину пољопривредних газдинства на територији општине Димитровград у 2018 години (у даљем тексту: Правилник), прописује се намена средстава, поступак додељивања средства, критеријуми за доделу средстава и друга питања значајна за конкурс из Програма мера подршке за спровођење пољопривредне политике и политике руралног развоја за Општину Димитровград у 2018 години.

Број:

У Димитровграду, дана \_\_.\_\_.2019. године

СКУПШТИНА ОПШТИНЕ ДИМИТРОВГРА

ПРЕДСЕДНИК

Зоран Ђуров